কলাবাগান থানায় গত সোমবার বিকেল পৌনে ৬টার দিকে প্রথম ফোনটি যায়। উত্তর ধানমণ্ডির এক বাসিন্দা জানিয়েছিলেন, ‘৩৫ নম্বর বাসায় হামলা হচ্ছে।’ এরপর আরও কয়েকটি ফোন পায় পুলিশ। কেউ কেউ বলেন, ‘বাসায় ডাকাতি হচ্ছে।’ ফোন পাওয়ার মিনিট দশেকের মধ্যেই পুলিশের একটি দল ঘটনাস্থলে রওনা হয়। ওই বাসায় পেঁৗছানোর আগেই পুুলিশ রাস্তায় অস্ত্র ও চাপাতি হাতে কয়েকজন তরুণকে হাঁটতে দেখে। আইন-শৃঙ্খলা রক্ষাকারী বাহিনীর টহল গাড়ি দেখে তারা দৌড়ে পালাচ্ছিল। এরপর পুলিশ সদস্যরা তাদের তাড়া করেন। কিছুটা অপ্রস্তুত পুলিশ সদস্যদের একজনকে কুপিয়ে আহত করে ওই যুবকরা। তখনও পুলিশের ধারণা ছিল_ ‘ওই হামলাকারীরাই ডাকাত দলের সদস্য।’ দ্রুত ঘটনাস্থলে চার সদস্যের পুলিশের একটি দল পেঁৗছলেও ঘটনার আকস্মিকতায় তারা হতবিহ্বল হয়ে পড়েন। সঠিকভাবে পরিস্থিতি মোকাবেলা করে খুনিদের ধরতে ব্যর্থ হন তারা। মাত্র দুই রাউন্ড গুলি ছুড়েই পুলিশ তার দায়িত্ব পালন শেষ করে।